Source: https://www.juridice.ro/648296/cazul-alexandra-din-caracal-update-reactia-autoritatilor-update-diicot-a-transmis-rechizitoriul-piccj-update-trimitere-in-judecata.html
Timestamp: 2020-01-25 09:35:38+00:00

Document:
JURIDICE » Cazul Alexandra din Caracal. UPDATE: Reacția autorităților. UPDATE: DIICOT a transmis rechizitoriul PÎCCJ. UPDATE: Trimitere în judecată
Citiri: 9.205
Miercuri, 15 ianuarie 2020, DIICOT a dat publicității următorul comunicat:
La nivel internațional, Protocolul privind prevenirea, reprimarea şi pedepsirea traficului de persoane, în special al femeilor şi copiilor din 15 noiembrie 2000, adiţional la Convenţia Naţiunilor Unite împotriva Criminalităţii Transnaţionale Organizate, cunoscut ca și „Protocolul de la Palermo„, a pus bazele acţiunii internaţionale împotriva traficului de persoane.
Miercuri, 15 ianuarie 2020, Parchetul de pe lângă Înalta Curte de Casație și Justiție a informat că în urma examinării rechizitoriului, a dosarului cauzei și a referatelor întocmite de către procurorii din cadrul Secției de urmărire penală și criminalistică și Serviciului de îndrumare și control ce au format colectivul desemnat cu analizarea actelor de urmărire penală, constatând că rechizitoriul întocmit de către DIICOT în dosarul „Caracal” întrunește condițiile legalității și temeiniciei, că au fost respectate dispozițiile legale care garantează aflarea adevărului, că urmărirea penală este completă și există probele necesare și legal administrate, procurorul general, Bogdan Dimitrie Licu a confirmat rechizitoriul, potrivit unui comunicat.
Prin rechizitoriul confirmat, procurorii DIICOT au dispus trimiterea în judecată în stare de arest preventiv a inculpatului D.G. pentru săvârșirea unui număr de 8 infracțiuni (trafic de persoane, trafic de minori, viol – două infracțiuni, omor calificat – două infracțiuni și profanarea de cadavre sau morminte – două infracțiuni) și a inculpatului R.Ș. pentru săvârșirea infracțiunii de viol.
Luni, 13 ianuarie 2020, Parchetul de pe lângă Înalta Curte de Casație și Justiție a informat că Direcția de Investigare a Infracțiunilor de Criminalitate Organizată și Terorism a transmis procurorului general al PÎCCJ dosarul “Caracal”, împreună cu rechizitoriul întocmit, pentru verificarea sub aspectul legalității și temeiniciei și confirmării de către procurorul ierarhic superior, potrivit unui comunicat.
În vederea soluționării, procurorul general al PÎCCJ, Bogdan Dimitrie Licu, a constituit un colectiv format din procurori din cadrul Serviciului de îndrumare și control și Secției de urmărire penală și criminalistică – Biroul Criminalistică, care va examina actele de urmărire penală efectuate în cauză și va întocmi un referat cu propuneri, referat care va sta la baza fundamentării deciziei procurorului general.
Miercuri, 27 noiembrie 2019, Giorgiana Hosu, procuror șef adjunct al Direcției de Investigare a Infracțiunilor de Criminalitate Organizată și Terorism, a făcut următoarele declarații, potrivit unui comunicat: „Cu puțin timp în urmă, procurorii DIICOT – Structura Centrală au reţinut un inculpat acuzat de săvârșirea infracțiunii de viol în formă agravată asupra victimei majore din dosarul menţionat, infracţiune pedepsită cu închisoarea de la 5 la 12 ani şi interzicerea exercitării unor drepturi.
Miercuri, 2 octombrie 2019, Inspecţia Judiciară a informat că a exercitat acţiunea disciplinară faţă de Cristian Ovidiu Popescu – procuror la Parchetul de pe lângă Judecătoria Caracal, pentru exercitarea funcţiei cu gravă neglijenţă, abatere disciplinară prevăzută de art. 99 lit. t) teza a II-a din Legea nr. 303/2004, potrivit unui comunicat.
Inspectorii de caz au reţinut următoarele:
– procurorul a nesocotit din culpă, în mod grav, neîndoielnic și nescuzabil, normele de drept material care permiteau pătrunderea în imobilul numitului Gheorghe Dincă cu mandat de percheziție, anterior orei 6.00.
– urmărirea penală s-a desfășurat fără coerență, informațiile au fost colectate disparat, procurorul nu a impus comunicarea într-o singură direcție. Informaţiile au fost disipate iar necoroborarea lor a condus la pierderea consistenței fiecăreia întrucât existau mai multe indicii care doar cumulate puteau conduce la identificarea autorului și găsirea minorei.
– lipsa de organizare și de coordonare a activităților a generat ignorarea stării de flagranță în care se afla prezumtivul autor al infracțiunii continue, către care se îndreptau toate indiciile obținute în data de 25 iulie 2019, respectiv: identificarea mărcii și ulterior a numărului de înmatriculare a mașinii în care a fost luată minora, identitatea proprietarului mașinii, identitatea utilizatorului numărul de telefon, aspectele exterioare ale locuinței numitului Gheorghe Dincă, conţinutul apelurilor la 112.
Miercuri, 25 septembrie 2019, DIICOT a dat publicității următorul comunicat:
În cauză nu există date sau indicii care să conducă la ipoteza implicării în vreun fel a vreunui cetățean american în activitățile ce formează obiectul dosarului de urmărire penală, iar efectuarea unei comisii rogatorii cu Statele Unite ale Americii este motivată exclusiv de înalta specializare a F.B.I. în materia analizelor și expertizelor în cauze de acest gen.
Se preciează faptul că activitățile procedurale ce privesc partea civilă MELENCU MONICA GEORGETA se află în conexitate cu activitățile anterior menționate.
Marți, 24 septembrie 2019, DIICOT a dat publicității următorul comunicat:
La data de 23.09.2019, ofițerii de poliție judiciară din cadrul Brigăzii de Combatere a Criminalității Organizate Craiova, în baza ordonanței de delegare emisă de către procurorii DIICOT – Structura Centrală, s-au prezentat la domiciliul părții civile MELENCU MONICA GEORGETA în scopul prelevării de probe biologice, necesare aflării adevărului în cauză și efectuării unei noi expertize judiciare genetice.
În aceste condiții, în baza art. 190 al. 2 și 4 C.p.p., s-a solicitat și s-a obținut de la Tribunalul București autorizarea judecătorului în vederea prelevării de probe biologice de la partea civilă MELENCU MONICA GEORGETA, mama victimei majore. În vederea punerii în executare a autorizării instanței de judecată, organele de poliție judiciară delegate în acest scop vor desfășura activitățile prevăzute de lege, în cursul zilei de 24.09.2019.
Se precizează că administrarea acestor probe este indispensabilă stabilirii identității victimei în vederea deplinei lămuriri a cauzei și bunei desfășurări a urmăririi penale.
Marți, 17 septembrie 2019, DIICOT a dat publicității următorul comunicat:
În zilele de 16 şi 17.09.2019, procurorii DIICOT – Structura Centrală împreună cu ofițeri de poliție judiciară delegați în cauză, pe baza materialului probator administrat până în prezent, au procedat la reconstituirea parțială a activităților ce reprezintă elementul material al infracțiunilor cercetate în cauza denumită generic “Caracal”.
În paralel cu aceste activități au fost efectuate audieri de martori la sediul Poliției Municipiului Caracal și s-a formulat propunere de prelungire a măsurii arestului preventiv față de inculpatul Dincă Gheorghe, pentru o perioadă de 30 de zile, către Tribunalul Olt.
Marți, 10 septembrie 2019, Parchetul de pe lângă Înalta Curte de Casație și Justiție a dat publicității următorul comunicat:
– art. 63 lit. b din Legea nr. 304/2004 privind organizarea judiciară, potrivit căruia Ministerul Public exercită, prin procurori, printre altele, și atribuția de a conduce și a supraveghea activitatea de cercetare penală a poliției judiciare, conduce și controlează activitatea altor organe de cercetare penală;
– art. 27 alin. 1 și 2 lit. b din Constituția României, potrivit căruia domiciliul și reședința sunt inviolabile. Nimeni nu poate pătrunde sau rămâne în domiciliul ori în reședința unei persoane fără învoirea acesteia, iar potrivit alin.2 al aceluiași articol, de la prevederile alineatului 1 se poate deroga prin lege și pentru înlăturarea unei primejdii privind viața, integritatea fizică sau bunurile unei persoane;
– art. 300 alin. 3 C.pr.pen, potrivit căruia în exercitarea atribuției de a conduce activitatea de urmărire penală, procurorul ia măsurile necesare sau dă dispoziții organelor de cercetare penală care iau aceste măsuri. Procurorul poate să asiste la efectuarea oricărui act de cercetare penală sau să îl efectueze personal.
– art. 299 alin. 1 C.pr.pen., potrivit căruia procurorul supraveghează activitatea organelor de cercetare penală, astfel că orice infracțiune să fie descoperită și orice persoană care a săvârșit o infracțiune să fie trasă la răspundere penală;
– art. 303 alin. 1 C.pr.pen., potrivit căruia procurorul poate să dispună cu privire la efectuarea oricărui act de urmărire penală de organele de cercetare penală ale poliției judiciare, iar potrivit alin. 2, dispozițiile date de procuror cu privire la efectuarea actelor de cercetare penală sunt obligatorii și prioritare pentru organele de cercetare penală.
– art. 27 alin. 4 din Constituția României, potrivit căruia perchezițiile în timpul nopții sunt interzise, în afară de cazul infracțiunilor flagrante;
– art. 159 alin. 3 C.pr.pen., potrivit căruia percheziția domiciliară nu poate fi începută înainte de ora 06,00 sau după ora 20,00, cu excepția infracțiunii flagrante sau când percheziția urmează să se efectueze într-un local deschis publicului la acea oră;
– art. 293 C.pr.pen., potrivit căruia este flagrantă infracțiunea descoperită imediat după săvârșire (alin. 1). Este, de asemenea, considerată flagrantă, potrivit alin. 2 al aceluiași articol și infracțiunea al cărui făptuitor, imediat după săvârșire, este urmărit de organele de ordine publică și de siguranță națională, de persoana vătămată, de martori oculari sau de strigătul public ori prezintă urme care justifică suspiciunea rezonabilă că ar fi săvârșit infracțiunea sau este surprins aproape de locul comiterii infracțiunii cu arme, instrumente sau orice obiecte de natură a-l presupune participant la infracțiune;
– art. 300 alin. 3 C.pr.pen., potrivit căruia în exercitarea atribuției de a conduce activitatea de urmărire penală, procurorul ia măsurile necesare sau dă dispoziții organelor de cercetare penală care iau aceste măsuri. Procurorul poate să asiste la efectuarea oricărui act de cercetare penală sau să îl efectueze personal;
Practic, în intervalul 24.07.2019, orele 21,00 – 25.07.2019, orele 08,15, organele de poliţie, deşi sesizate, nu ar fi întreprins nicio activitate de investigare şi căutare a minorei Măceşanu Alexandra Mihaela.
Vineri, 6 septembrie 2019, DIICOT a dat publicității următorul comunicat:
Astfel, la data de 19.04.2019, a fost constituit dosarul nr. 3363/P/2019 la Parchetul de pe lângă Judecătoria Craiova, în care, prin ordonanța organelor de poliție din data de 18.04.2019, s-a dispus începerea urmăririi penale in rem cu privire la săvârșirea infracțiunii de lipsire de libertate în mod ilegal prevăzută de art. 205 alin.1 C. pen.
Din acest raport rezultă faptul că, analiza genetică a probelor biologice de os, reprezentată de elemente dentare selectate din coletul cu fragmente osoase, găsite cu ocazia cercetării la fața locului în cenușa din butoiul metalic de la domiciliul inculpatului, a condus la evidențierea unui profil ADN unic aparținând unei persoane de sex feminin.â
Marți, 3 septembrie 2019, DIICOT a dat publicități următorul comunicat:
Luni, 2 septembrie 2019, DIICOT a dat publicității două comunicate:
La data de 1 septembrie 2019, inculpatul Dincă Gheorghe a fost transferat în Centrul de Reținere și Arest Preventiv București pentru efectuarea altor activități ce presupun prezența acestuia în fața organelor de urmărire penală, respectiv efectuarea unei analize comportamentale de către specialiști din cadrul IGPR, activitate dispusă prin ordonanța din data de 29.07.2019, reaudierea inculpatului, precum și examinarea medico-legală psihiatrică a acestuia.
Joi, 29 august 2019, DIICOT a dat publicității următorul comunicat:
Astăzi, 29 august 2019, activitățile desfășurate la domiciliul inculpatului Dincă Gheorghe au fost în cea mai mare parte finalizate, cu referire directă la cercetarea criminalistică.
Până la data expirării autorizației de percheziție emisă de către instanța de judecată, vor fi efectuate și alte activități, în funcție de analiza ulterioară a mijloacelor de probă ridicate până la acest moment de la locul faptei.
Luni, 26 august 2019, DIICOT a dat publicității următorul comunicat:
În perioada 20.08.2019 – 26.08.2019, procurorii DIICOT – Structura Centrală, împreună cu polițiști specializați din cadrul Poliției Române, delegați în cauză, au efectuat mai multe audieri, atât la sediul Poliției Municipiului Caracal, cât și la sediul DIICOT- Structura Centrală.
Totodată, procurorii de caz au dispus, prin ordonanță, expertizarea tehnică a autoturismului aparținând inculpatului Dincă Gheorghe, precum și a altor mijloace de probă ridicate cu ocazia percheziției domiciliare.
La data de 26.08.2019 procurorii DIICOT – Structura Centrală au dispus disjungerea cauzei și declinarea competenței de soluționare în favoarea Secției pentru investigarea infracțiunilor din justiție, sub aspectul comiterii infracțiunii de neglijență în serviciu, prev. de art. 298 C.p., cu privire la apelurile telefonice inițiate de victima M.A.M. către Serviciul Unic de Urgență 112, respectiv cu privire la respectarea procedurilor specifice în astfel de situații, având în vedere faptul că pe rolul acestei unități de parchet există deja un dosar penal având un obiect similar.
La data de 23.08.2019 a fost finalizată activitatea de scanare a solului din curtea imobilului inculpatului, urmând a fi efectuată, cu un alt dispozitiv specific, activitatea de scanare a zonelor cimentate și zidite.
De astăzi, 26.08.2019, continuă percheziția domiciliară, în baza unui nou mandat emis de către Tribunalul București pentru o perioadă de 15 zile.
Luni, 19 august 2019, DIICOT a dat publicității următorul comunicat:
Sâmbătă, 17 august 2019, DIICOT a dat publicității următorul comunicat:
Miercuri, 14 august 2019, DIICOT a dat publicității următorul comunicat:
Joi, 8 august 2019, DIICOT a dat publicității următorul comunicat:
De asemenea, procurorii DIICOT – Structura Centrală au procedat la audierea mai multor persoane și au efectuat activități de urmărire penală care vor continua cu celeritate și în perioada următoare.
Miercuri, 7 august 2019, David Sassoli, președintele Parlamentului European, a postat pe Facebook următorul mesaj: „Vocea Alexandrei Măceşanu, de 15 ani, care cere în zadar ajutor la numărul de urgenţă, îndurerează nu numai România, ci întreaga Europă. Punerea în aplicare a unor politici din ce în ce mai eficiente împotriva uciderii femeilor şi a violenţei împotriva femeilor va trebui să fie o prioritate a acţiunilor politice şi instituţionale europene. În numele Alexandrei şi al tuturor victimelor!”
Duminică, 4 august 2019, DIICOT a dat publicității următorul comunicat:
Astăzi, data de 04.08.2019, procurorii DIICOT – Structura centrală împreună cu polițiștii specializați din cadrul Poliției Române – delegați au continuat activitățile de cercetare în dosarul cauzei, între care și cele de la domiciliul inculpatului Dincă Gheorghe, în urma cărora au fost identificate și ridicate mai multe categorii de urme criminalistice, ce urmează a fi procesate.
Menționăm că activitățile de cercetare și căutare care nu presupun prezența inculpatului sunt încă în desfășurare.
Sâmbată, 3 august 2019, DIICOT a dat publicității următorul comunicat:
DIICOT continuă activitățile începute in ziua de ieri, potrivit comunicării anterioare, prin cercetarea efectuată de echipe complexe, a locuinței inculpatului, echipe formate din procurorii care efectuează UP, polițiști specializați în cercetarea infracțiunii de omor, criminaliști și polițiști din cadrul structurii specializate a IGPR – DCCO.
Vineri, 2 august 2019, DIICOT a dat publicității următorul comunicat:
De asemenea, în urma conducerii în teren a inculpatului, la indicația acestuia, a fost găsit telefonul victimei M.A.M., obiect ce urmează a fi analizat.
Joi, 1 august 2019, Secția pentru procurori a Consiliului Superior al Magistraturii a dat publicității următoarea informare de presă:
În ședința din data de 01.08.2019, Secția pentru procurori a Consiliului Superior al Magistraturii a decis, în temeiul art. 52 alin. (1) din Legea nr. 317/2004 privind Consiliul Superior al Magistraturii, suspendarea din funcție a domnului P.C.O., procuror în cadrul Parchetului de pe lângă Judecătoria Caracal, pe perioada desfășurării cercetării disciplinare.
Asupra fondului abaterii disciplinare Secția pentru procurori se va pronunța în eventualitatea exercitării acţiunii disciplinare de către Inspecţia Judiciară.
Joi, 1 august 2019, Ministerul Public a dat publicității următorul comunicat:
Urmare a solicitării adresată de ministrul justiției la data de 26 iulie 2019 procurorului general al P.Î.C.C.J., de a dispune efectuarea de verificări imediate pentru a se stabili modul de derulare a anchetei în cazul criminalului din județul Olt, a rezultatului controlului efectuat de către Serviciul de Îndrumare și Control din cadrul P.Î.C.C.J. la Parchetul de pe lângă Judecătoria Caracal și D.I.I.C.O.T – Serviciul Teritorial Craiova având ca obiectiv verificarea aspectelor semnalate în mass-media la data de 26.07.2019, referitoare la dispariția elevei Alexandra Mihaela Măceșanu urmată de uciderea acesteia și având în vedere celeritatea solicitată de ministrul justiției pentru punerea în aplicare a propunerilor rezultate, procurorul general al P.Î.C.C.J. a dispus efectuarea unui control la Parchetul de pe lângă Judecătoria Caracal cu privire la respectarea dispozițiilor privind primirea, înregistrarea, repartizarea și continuitatea în soluționarea lucrărilor și dosarelor penale.
Controlul va fi efectuat de către procurori din cadrul Serviciului de Îndrumare și Control, se va desfășura începând cu data de 1 august 2019 și are printre obiective și verificarea stadiului cercetărilor și a modalității de exercitare a supravegherii în cauzele aflate în lucru la procuror și la organele de cercetare penală, având ca obiect infracțiuni de lipsire de libertate în mod ilegal și viol, precum și a cauzelor având acest obiect soluționate în perioada 01.01.2018 – 31.07.2019.
De asemenea, vor fi verificate cauzele mai vechi de 1 an de la prima sesizare aflate în lucru la procuror și la organele de cercetare penală.
Miercuri, 31 iulie 2019, Felix Bănilă, procurorul șef al DIICOT, a susținut o conferință de presă în care a declarat: ”Noi desfășurăm cercetările având în vedere ambele posibile ipoteze: fie că este în viață, fie că este decedată, și nu doar Alexandra, ci și victimă cealaltă, Luiza. Am verificat și am stabilit în mod cert că în perioada 2002-2008 dumnealui a avut reședința în Italia. Din verificările pe care le am făcut până acum, dar nu sunt finalizate în totalitate, se pare că inculpatul nu are interdicție pe spațiul italian. Nu a fost cercetat suspect, ori inculpat, ori arestat pentru vreo cauză pe teritoriul Italiei, pentru nicio infracțiune. Se pare că inculpatul a acționat singur, dar nu putem neglija și cealaltă variantă.”
Miercuri, 31 iulie 2019, Consiliul Superior al Magistraturii a dat publicității poziția Secției pentru judecători privind confiscarea în scop politic a dramei de la Caracal şi îndepărtarea de la asumarea responsabilităților din justiție, potrivit unui comunicat.
Consecventă principiilor și valorilor unei justiții care trebuie să funcționeze efectiv în folosul societății, și nu este doar declarată ca atare, Secția pentru judecători condamnă folosirea dramei de la Caracal în scop politic, așa cum s-a întâmplat în ultimele zile.
Secția pentru judecători dezaprobă mistificarea prin inducerea, în mod repetat, în discursul politic, a temei „modificării legilor justiției” în lanțul cauzal al efectelor tragicului eveniment.
În contextul în care codurile penale sunt nemodificate și conțin toate dispozițiile necesare luării măsurilor pentru a proteja viața și integritatea persoanei, această temă este vehiculată cu un dublu scop, unul evident politic, iar altul pentru dezvinovățirea celor responsabili.
Independența justiției este o valoare fundamentală, aflată în strânsă corelație cu responsabilitatea instituțională, dar mai ales individuală.
Este momentul să afirmăm deschis că dorim aflarea cât mai grabnică a adevărului și identificarea răspunderilor atât la nivelul funcțiilor de execuție ale magistraților, cât și al celor de conducere din vârful instituțiilor cu competențe în domeniul justiției.
Asumarea disfuncțiilor grave, relevate odată cu drama de la Caracal, este indispensabilă restartării sistemului judiciar de care societatea românească are atâta nevoie.
Marți, 30 iulie 2019, Mihai Fifor, ministrul interimar al Afacerilor Interne, a declarat pe Facebook: ”Am preluat interimatul conducerii Ministerului Afacerilor Interne, ca urmare a solicitării Prim-ministrului Viorica Dăncilă.
De asemenea, din respect pentru familiile victimelor și pentru cetățenii care urmăresc evoluțiile, mă angajez să asigur o mai mare transparență în comunicarea periodică în acest caz. Vom pune la dispoziție constant informațiile oficiale care ies la iveală din demersurile pe care le facem.
Onoare si Patrie!”
Marți, 30 iulie 2019, Ministerul Public a dat publicității următorul comunicat:
Facem precizarea că începerea urmării penale in rem reprezintă etapa procesului penal reglementată de Codul de procedură penală având ca scop crearea cadrului procesual de administrare a probatoriului, activitate care nu poate, în nicio situație să înfrângă principiul prezumției de nevinovăție.
Marți, 30 iulie 2019, Administrația Prezidențială a dat publicității următorul comunicat:
La finalul ședinței CSAT, Klaus Iohanbis, Președintele României, a declarat: ”Am condus astăzi şedinţa Consiliului Suprem de Apărare a Ţării, în care am analizat rapoartele Ministerului Afacerilor Interne și Serviciului de Telecomunicații Speciale referitoare la modul în care au gestionat evenimentul tragic de la Caracal.
Marți, 30 iulie 2019, DIICOT a dat publicității următorul comunicat:
Marți, 30 iulie 2019, Nicolae Moga, ministrul Afacerilor Interne, a declarat, potrivit digi24.ro: „În urma unei discuții pe care am avut-o cu doamna ministru Dăncilă am decis să mă retrag din fruntea MAI. Retragerea din această demnitate trebuie văzută ca un nou început pentru minister.
Am dispus toate controalele posibile pentru identificarea vinovaţilor. Toate cercetările vor continua. Am încredere în oamenii oneşti din minister şi le mulţumesc pentru colaborare. Îi mulţumesc doamnei prim-ministru pentru încredere. Trebuie ca astfel de evenimente să nu mai fie posibile în viitor.”
Luni, 29 iulie 2019, Asociația „Inițiativa pentru Justiție” a dat publicității următorul comunicat:
Asociația „INIȚIATIVA PENTRU JUSTIȚIE” (AIJ), asociație profesională a procurorilor, dorește pe această cale să ia atitudine în mod public față de modalitatea neconformă cu rolul constituțional de garant al independenței justiției în care o parte din membrii Consiliului Superior al Magistraturii, inclusiv președintele acestei autorități, au ales să se manifeste la adresa procurorilor, dar și a altor organe judiciare, subsecvent apariției în presă a primelor informații referitoare la crimele de la Caracal.
1. Considerăm că este neconform cu rolul constituțional al CSM ca – așa cum s-a arătat prin comunicatul de presă din 26.07.2019 – președintele CSM să solicite, în baza informațiilor din mass-media, și fără a cunoaște la momentul respectiv date cu privire la dosarul cauzei, Inspecției Judiciare și Secției pentru Investigarea Infracțiunilor din Justiție „efectuarea tuturor verificărilor necesare cu privire la împrejurările și modalitatea în care procurorul din cadrul Parchetului de pe lângă Judecătoria Caracal a exercitat supravegherea activității de cercetare penală în cauză și a coordonat activitatea de efectuare a percheziției domiciliare, precum și cu privire la modul de soluționare a cererilor înregistrate pe rolul Judecătoriei Caracal în această cauză”.
Necunoașterea dosarului rezultă din referirea în comunicat la „cauza penală privind decesul unei tinere din județul Olt”, în condițiile în care la momentul respectiv cauza penală nu avea în realitate acest obiect.
Din felul în care este formulat comunicatul nu rezultă că verificările solicitate Inspecției Judiciare cu privire la procuror se încadrează în cele expres prevăzute la art. 74 alin. 1 lit. a)-h) din Legea nr. 317/2004. Nu numai că nu se indică vreun temei juridic al verificărilor solicitate cu privire la activitatea procurorului, dar nici nu se poate identifica vreun temei legal al acestora.
Obiectul verificărilor nu permite încadrarea acestora între verificările care se fac „la parchete” potrivit lit. b) a acestui articol. Mai mult, astfel de verificări ar putea fi dispuse, potrivit alin. 2 al aceluiași articol, doar de către Plenul CSM sau secțiile CSM, dintre care, singura care ar îndeplini și condiția specializării este secția pentru procurori a CSM.
Neindicându-se activitatea sau conduita necorespunzătoare a procurorului, verificările nu pot fi încadrate nici la cazul de la lit. e), pentru care nu este prevăzut un titular anume al sesizării. În orice caz însă, astfel de verificări presupun existența unei sesizări cu privire la o abatere disciplinară, sesizare care, potrivit art. 45 alin. 1 și 2 din Legea nr. 317/2004, trebuie să fie motivată și să conțină „indicii concrete cu privire la situația de fapt” – ceea ce în speță nu este cazul, doamna președinte Lia Savonea necunoscând în concret nici obiectul dosarului.
Celelalte categorii de verificări pe care le poate face inspecția Judiciară potrivit lit. a), c), d), f) g) vizează chestiuni de cu totul altă natură, astfel încât nu intră în discuție, iar „orice alte verificări” pot fi dispuse, în temeiul lit. h), doar de Plenul CSM, secțiile CSM (potrivit principiului specializării) sau inspectorul-șef al Inspecției Judiciare, în condițiile legii, iar nu de președintele CSM.
Prin urmare, rezultă că această solicitare lipsită de bază legală adresată Inspecției Judiciare este doar o acțiune de intimidare a procurorului de caz, inadmisibilă din partea reprezentantului garantului independenței justiției.
În cea ce privește sesizarea Secției pentru Investigarea Infracțiunilor din Justiție pentru efectuarea verificărilor solicitate, constatăm că efectuarea acestui gen de activități nu se înscrie între atribuțiile procurorului enumerate la art. 55 alin. 3 C.pr.pen. Respectivele verificări nu se încadrează în activitatea de urmărire penală, specifică SIIJ, activitate care potrivit art. 285 alin. 1 C.pr.pen. „are ca obiect strângerea probelor necesare cu privire la existența infracțiunilor, la identificarea persoanelor care au săvârșit o infracțiune și la stabilirea răspunderii penale a acestora, pentru a se constata dacă este sau nu cazul să se dispună trimiterea în judecată”, deoarece președintele CSM nu sesizează niște infracțiuni, ci solicită verificări ale activității procurorului, la modul general
Prin urmare, și această solicitare, adresată SIIJ, este tot o acțiune de intimidare a procurorului de caz, inadmisibilă din partea reprezentantului garantului independenței justiției.
Organul competent în a efectua verificările solicitate de președintele CSM Inspecției Judiciare și SIIJ este Serviciul de Îndrumare și Control din cadrul Parchetului de pe lângă Înalta Curte de Casație și Justiție, prin procurorii care funcționează în cadrul său. Cu privire la aceștia, în art. 47 alin. 2 lit. i) din Regulamentul de ordine interioară al parchetelor, adoptat prin Ordinul nr. 2.632/C/2014 al Ministrului Justiției, se prevede: „în conformitate cu dispoziţiile art. 65 alin. (3) din Legea nr. 304/2004 privind organizarea judiciară, republicată, cu modificările şi completările ulterioare, efectuează activităţi de coordonare şi control la parchete şi propun măsuri de înlăturare a deficienţelor constatate, inclusiv sesizarea Inspecţiei judiciare”.
Având în vedere aceste aspecte, rezultă că efectuarea de verificări cu privire la împrejurările și modalitatea în care procurorul din cadrul Parchetului de pe lângă Judecătoria Caracal a exercitat supravegherea activității de cercetare penală în cauză și a coordonat activitatea de efectuare a percheziției domiciliare” de către alte structuri din cadrul autorității judecătorești ar putea intra sub incidența articolul 300 C.pen. – Uzurparea funcţiei.
Cu toate acestea, SIIJ s-a sesizat din oficiu „cu privire împrejurările și condițiile în care organele de urmărire penală au acționat/nu au acționat în noaptea de 25/26 iulie 2019 în contextul cercetărilor care s-au derulat în cauza privind dispariția a două persoane de sex feminin din județul Olt” – potrivit unui comunicat propriu, din care nu rezultă că ar cerceta o infracțiune anume, ci că efectuează verificări specifice Serviciului de Îndrumare și Control din cadrul PÎCCJ.
Așadar, instrumentul de presiune s-a pus efectiv în mișcare la solicitarea președintei CSM Lia Savonea, în ciuda faptului că serviciul competent din cadrul PICCJ derulează în paralel același tip de verificări din ordinul procurorului general al PICCJ – aspect adus la cunoștința publicului atât de Biroul de informare şi relaţii publice, prin comunicat, cât și de procurorul general în persoană, prin intermediul televiziunii.
2. Considerăm că este neconform cu rolul constituțional al CSM ca un membru al societății civile din cadrul CSM, dl Victor Alistar – printr-un comunicat de presă din 28.07.2019 intitulat „Apel la responsabilitate și răspundere astfel încât societatea să fie corect tratată de autoritățile statului” și publicat pe site-ul CSM în secțiunea „Noutăți” – să facă afirmații denigratoare la adresa organelor judiciare implicate în procedurile penale în cazul de la Caracal.
Este inadmisibil ca, înaintea stabilirii de către organele de competente potrivit legii a existenței indiciilor cu privire la niște abateri concrete de la normele legale, un membru CSM, dator să contribuie la garantarea independenței justiției, inclusiv prin respectarea cu strictețe a prezumției de nevinovăție, și care nu se bucură de o marjă a libertății de exprimare atât de mare ca jurnaliștii, să facă afirmații de genul: „reacția anchilozată, incompetentă și sfidătoare și cu tente penale a polițiștilor și magistraților implicați până la un anumit moment”, „Procurorul de caz a încadrat greșit cauza”, „În derularea procedurilor au fost nesocotite prevederi legale în gestionarea sarcinilor ce le revin atât lucrătorilor de poliție cât și în cazul unor magistrați”, „profesiile din magistratură, administrație și ordine publică trebuie în fața unor asemenea evidențe să revină la respectul pentru valorile ființei umane”.
Este la fel de inadmisibil ca astfel de afirmații să fie făcute printr-un comunicat publicat pe site-ul CSM – atribuția de aprobare a comunicatelor de presă revenind președintelui CSM, în baza art. 24 alin. 3 lit. b) din Legea nr. 317/2004, care trebuie să vegheze ca documentele publicate, chiar și atunci când sunt emise în nume propriu de membri CSM, să fie conforme cu rolul constituțional al CSM.
3. Considerăm că este neconform cu rolul constituțional al CSM ca la data de 28.07.2019, pe site-ul acestuia să fie publicat un comunicat intitulat „POZIȚIA SECȚIEI PENTRU JUDECĂTORI pe marginea modului în care organele judiciare au gestionat evenimentele din județul Olt”, care să nu fie adoptat ca urmare a unor lucrări ale secției pentru judecători (aceasta nefiind convocată) și din care să rezulte că vina pentru ineficiența procedurilor în respectiva cauză aparține organelor judiciare, pe motiv că legislația este bună și nu trebuie criticată.
Considerăm că orice vină trebuie stabilită în urma unor cercetări efectuate de către organele competente și că garantul independenței justiției trebuie să se abțină de la a induce cetățenilor ideea că magistrații ar fi vinovați de niște fapte neprecizate în concret (fiecare fiind liber să își imagineze orice), înainte ca aceste cercetări să se fi încheiat.
Este, de asemenea, inadmisibil a se folosi această tragedie în vederea atacării asociațiilor de magistrați în sensul că, prin criticarea anumitor modificări legislative (efectuate deja sau aflate în faza controlului de constituționalitate) manipulează faptele (?) și creează o stare de dezbinare. Reamintim că democrația nu presupune consens, ci libertate de exprimare, transparență decizională, libertate de criticare a legilor și proiectelor de lege, în scopul îmbunătățirii acestora și creării cadrului necesar apărării drepturilor cetățenilor. Pe de altă parte, nicio asociație a magistraților nu a afirmat, cum se susține în comunicat, că „justiția în România nu se poate înfăptui fără sprijinul și implicarea Serviciului Român de Informații”. Nu este conform cu rolul constituțional al CSM ca referirea într-un comunicat al unei alte asociații profesionale de procurori la faptul că tehnica de localizare disponibilă în prezent pentru soluționarea dosarelor penale este deficitară să fie distorsionată într-o concluzie de genul celei prezentate în comunicat.
De asemenea, nu este conform cu rolul constituțional al CSM ca o secție să afirme, cu referire la diverse opinii exprimate de jurnaliști, magistrați sau simpli cetățeni că „alegațiile privind presupusa frică în a acționa conform legii, generată de modificările legislative și de potențialele verificări ale Inspecției Judiciare și Secției pentru Investigarea Infracțiunilor din Justiție nu pot fi acceptate și sunt incalificabile”. Orice persoană are dreptul la opinie, de a face presupuneri și de a căuta soluții pentru ca activitatea de justiție să se desfășoare fără presiuni asupra magistraților. Din chiar cele prezentate mai sus, la pct. 1 al prezentului comunicat rezultă că există argumente în sensul că Inspecția Judiciară și SIIJ sunt instrumente de presiune asupra magistraților. Dacă unii dintre aceștia se tem, iar alții nu, este un aspect care ține de tăria individuală, însă rolul CSM este de a-i proteja de presiuni nejustificate, nu de a sesiza, prin președintele său, Inspecția Judiciară și SIIJ înainte de a ști clar pentru ce și în pofida dispozițiilor legale privind competența.
Astfel de aspecte ar fi trebuit să intre în atenția secției pentru judecători: în ce bază, pentru ce fapte concrete și în ce scop sesizează judecător Lia Savonea, președinte al CSM, Inspecția Judiciară și SIIJ cu privire la activitatea unui procuror cu privire la care nu cunoaște nici măcar elemente de bază.
Având în vedere însă că ultima ședință a CSM a fost în 18 iulie 2019, că atribuțiile convocării secției, repartizării lucrărilor, propuneri ordinii de zi revin tot președintelui CSM (ca și atribuția aprobării comunicatelor), în temeiul aceluiași art. 24 alin. 3 lit. b) din Legea nr. 317/2004, dar și a art. 29 alin. 3 din aceeași lege, și că, în mod evident, o parte dintre membrii secției pentru judecători nu ar fi votat în sensul emiterii unui comunicat cu acest conținut, este limpede că acest comunicat este exclusiv opera doamnei președinte Lia Savonea și a grupului său de susținători.
Ca asociație profesională de magistrați ne exprimăm profunda îngrijorare cu privire la tot mai desele și mai nonșalantele încălcări de către Consiliul Superior al Magistraturii, prin anumiți membri ai săi, a prevederilor legale.
Reamintim cu acest prilej că în ședința din 15.05.2019, cu majoritate, Plenul CSM a numit în funcția de inspector-șef al Inspecției Judiciare pe judecător Lucian Netejoru, validând un concurs desfășurat după reguli contrare Regulamentului, stabilite de comisia de concurs condusă de președintele CSM Lia Savonea, iar în ședința din 18.07.2019, secția pentru judecători a numit în funcţia de preşedinte al Înaltei Curţi de Casaţie şi Justiţie pe judecător Corina Alina Corbu pe o perioadă de 3 ani, începând cu data de 15.09.2019, deși art. 53 alin. 4 din Legea nr. 303/2004 impune ca depunerea candidaturilor să se facă în termen de 30 de zile de la data la care funcția a devenit vacantă, iar funcția nu era vacantă, actualul președinte al Înaltei Curți fiind în sală și protestând la momentul susținerii interviului de către singura candidată în această procedură ilegală.
În acest context, considerăm că presiunea la care sunt supuși magistrații a ajuns să fie enormă. Atragem atenția asupra faptului că denigrarea magistraților de către cei care ar trebui să le apere independența, înainte de a le fi măcar cercetate faptele ori pentru simplul fapt că au îndrăznit să critice modificări legislative, precum și solicitarea unor controale lipsite de bază legală, de către un „garant al independenței justiției” care sfidează făcând numiri în cele mai înalte funcții din sistemul judiciar cu încălcarea flagrantă a legii, reprezintă un pericol real la adresa justiției.
Sorin Marian LIA, Ionuț MARCU, Bogdan-Ciprian PÎRLOG
Luni, 29 iulie 2019, Avocatul Poporului s-a sesizat din oficiu cu privire la tragedia de la Caracal și va întocmi un Raport Special referitor la problemele de sistem care au înlesnit-o, pentru evitarea unor situații asemănătoare în viitor, potrivit purtătorului de cuvânt al instituției, Matei Vîrtosu, potrivit stiripesurse.ro:
– Avocatul Poporului s-a sesizat din oficiu, a început investigațiile și va întocmi un Raport Special referitor la problemele de sistem care au înlesnit crimele de la Caracal. Sesizarea din oficiu vizează posibila încălcare a art. 21, art. 22, art. 47 alin. (1) și art. 49 din Constituția României privind accesul liber la justiție, dreptul la viață și la integritate fizică și psihică, nivelul de trai și protecția copiilor și a tinerilor.
– În cadrul investigațiilor, Avocatul Poporului va solicita lămuriri de la STS, ANCOM, Ministerul Comunicațiilor și Societății Informaționale, Ministerul Afacerilor Interne în legătură funcționarea, procedurile și timpul de reacție în cadrul Sistemului Național Unic pentru Apeluri de Urgență 112. În același timp, Ministerul Transporturilor, Consiliile Județene, Prefecturile, dar și Ministerul Educației vor fi solicitate să dea detalii cu privire la modul în care este asigurat transportul public inter și intrajudețean (pentru toți cetățenii României), dar și transportul elevilor către și dinspre școli.
– Avocatul Poporului se va adresa atât Consiliului Superior al Magistraturii, cât și Ministerului Public în vederea clarificării, între altele, a modului în care a fost gestionat dosarul primei crime comise în Caracal, în luna aprilie 2019. De asemenea, Ministerul Afacerilor Interne va fi solicitat să dea detalii referitoare la modul în care este asigurat efectivul de agenți de ordine publică (din teren) în unitățile administrativ-teritoriale, respectiv județe, orașe și comune. În același timp, Avocatul Poporului va trimite o adresă către Inspectoratul General al Poliției Române în care va solicita o evidență, precum și detalii privind gestionarea dosarelor referitoare la disparițiile de copii. Colaborarea între unitățile școlare și organele de poliție, în vederea asigurării protecției elevilor, dar și a semnalării eventualelor dispariții, se va afla și ea în atenția Avocatului Poporului.
– La finalul investigațiilor, Avocatul Poporului va formula Recomandări și va elabora un Raport Special care va analiza problemele de sistem, pentru ca, pe viitor, astfel de tragedii să fie evitate. Documentul va fi înaintat Parlamentului, Guvernului României și va fi prezentat opiniei publice.
Luni, 29 iulie 2019, Secția pentru procurori a dat publicității următorul comunicat:
Secția pentru procurori regretă profund tragicele evenimente petrecute pe raza municipiului Caracal şi este alături de familiile greu încercate ale victimelor.
În contextul luărilor de poziție publice din ultima perioadă, Secția pentru procurori a Consiliului Superior al Magistraturii invită toți reprezentații instituțiilor implicate, în special din sistemul judiciar, la decență și rezervă cu privire la evenimentele petrecute.
Secția îşi exprimă dezacordul față de politizarea subiectului şi încercările mediatice de influențare a opiniei publice pentru stabilirea cu orice preț de încadrări şi vinovății juridice în sarcina unor magistrați bazându-se pe speculații în condițiile în care elementele factuale nu au fost stabilite complet.
Secția pentru procurori asigură opinia publică că cei vinovați vor răspunde însă, ca în orice investigație aflată în curs, adevărul juridic şi responsabilitățile trebuie dovedite şi stabilite în baza probelor şi în niciun caz sub imperiul emoției publice sau presiunii mediatice, în acest scop fiind necesar a fi luate toate măsurile legale pentru ca activitatea organelor judiciare să se desfășoare cu celeritate.
Secția nu poate totuși să nu observe faptul că, pentru a putea să își ducă la îndeplinire atribuțiile, organele judiciare trebuie să beneficieze atât de un cadru legal adecvat, cât și de logistica și resursele umane necesare.
Asupra deficiențelor procesului legislativ în materia procesual penală, precum și a preocupărilor pentru modificarea legislației privind organizarea sistemului judiciar, care slăbesc capacitatea de reacție şi lipsesc de instrumente organele de anchetă, Secția pentru procurori a tras semnale de alarmă de nenumărate ori. Mai mult decât atât, aceleași aspecte au fost sesizate şi de către experții Comisiei Europene, experții Comisiei de la Veneția şi experții GRECO.
În final, Secția pentru procurori asigură opinia publică și toate instituțiile statului că va întreprinde toate demersurile necesare și care sunt în competența sa, în vederea eficientizării activității de urmărire penală și pentru buna înfăptuire a justiției, așteptând totodată, în cel mai scurt timp, concluziile verificărilor efectuate de către Parchetul de pe lângă Înalta Curte de Casație şi Justiție şi Inspecţia Judiciară în legătură cu evenimentele petrecute.
Luni, 29 iulie 2019, General-locotenent ing. Ionel-Sorinel Vasilca, directorul STS, a demisionat, potrivit unei declarații de presă: ”Doresc să vă informez că, începând cu data de 29 iulie 2019, am înaintat Președintelui României demisia mea din funcția de director al Serviciului de Telecomunicații Speciale.
Fac precizarea că demisia nu a fost depusă ca urmare a existenței unei sincope, inadvertențe sau ca urmare a celei mai mici umbre de vinovăție în exercitarea funcției de preluare și localizare a apelurilor de urgență 112 de către STS, a neglijenței mele în serviciu, a tratării superficiale sau a neasumării responsabilităților care privesc datoria mea și a tuturor angajaților de a garanta funcționarea continuă a serviciilor speciale, de cooperare și a celor pe linia 112.
Demisia a fost înaintată pentru a nu afecta prestigiul instituției.”
Luni, 29 iulie 2019, Consiliul Național al Audiovizualului a dat publicității următorul comunicat:
Având în vedere modul în care a fost prezentat cazul crimelor de la Caracal, membrii Consiliului Național al Audiovizualului le reamintesc radiodifuzorilor obligația de a trata cu decență și responsabilitate acest subiect și de a respecta, în cadrul programelor audiovizuale, drepturile şi libertăţile fundamentale ale omului, protecția demnității umane și a dreptului la propria imagine, precum și asigurarea informării corecte – prevăzute în legislația audiovizualului.
Luni, 29 iulie 2019, Ministerul Afacerilor Interne a dat publicității următorul comunicat:
Duminică, 28 iulie 2019, Giorgiana Hosu, procurorul şef adjunct al DIICOT, a declarat, potrivit agerpres.ro: ”În cadrul audierilor, inculpatul a recunoscut că a ucis victima pe 25 iulie, în jurul orei 12,00, la domiciliul său şi ulterior i-a incinerat corpul. Inculpatul a declarat că a agresat-o suprimându-i viaţa atunci când a surprins-o cu telefonul în mână. Cu privire la cea de-a doua victimă există indicii că inculpatul a săvârşit acelaşi gen de infracţiuni şi urmează să ofere detalii în cadrul audierilor reluate de colegii mei acum, la ora 20,00. În cenuşa aflată într-un butoi metalic, prin cernere, au fost identificate mai multe fragmente de oase calcinate şi dinţi de natură umană. Alături de aceste fragmente, au fost găsite trei inele, un lănţişor, alte două fragmente de lănţişoare, o bucată metalică de formă dreptunghiulară, precum şi o bucată similară unei monturi de inel ce prezentau urme de ardere. În autoturismul inculpatului a fost găsit, de asemenea, un cercel. Aceste bijuterii au fost recunoscute de mama minorei ca aparţinând fiicei sale.”
Duminică, 28 iulie 2019, Bogdan Alexandru, avocatul lui Gheorghe Dincă, potrivit Mediafax: „Da, este adevărat. A recunoscut că le-a omorât pe amândouă. Sunt două fapte de omor. A oferit niște explicații. Acum sunt din punctul dânsului de vedere, au venit aici pentru a întreținere relații sexuale, au fost discuții mai aprinse și în urma acelor discuții le-a lovit și în urma loviturilor s-a întâmplat ce s-a întâmplat. Din declarațiile dânsului au venit de bună voie.”
Duminică, 28 iulie 2019, Secția pentru judecători a Consiliului Superior al Magistraturii a dat publicității următorul comunicat:
„Secția pentru judecători a Consiliului Superior al Magistraturii a luat act cu îngrijorare de evenimentele petrecute în județul Olt și își exprimă public regretul pentru modalitatea în care procedurile aplicate s-au dovedit a fi fost ineficiente.
Societatea românească are nevoie de răspunsuri complete, de dezlegarea tuturor aspectelor care, în acest moment, apar ca fiind necunoscute, iar fiecare cetățean de încredere în modalitatea de aplicare a dispozițiilor legale, de siguranță în ceea ce privește integritatea sa și a bunurilor sale, dar mai ales are dreptul să cunoască adevărul. În acest sens, Secția pentru judecători asigură întreaga societate că va acționa cu deplină responsabilitate, obiectivitate și asumare, fiind preocupată în continuare și urmărind până la finalizare cu atenție întreg cursul evenimentelor”.
Sâmbată, 27 iulie 2019, Patriarhia Română a declarat că își exprimă sincera compasiune și solidaritate față de durerea prin care trece familia tinerei Alexandra Măceșanu, victima unei răpiri care a indignat puternic societatea românească în aceste zile, potrivit unui comunicat.
Sâmbată, 27 iulie 2019, Tribunalul Dolj a decis arestarea preventivă a lui Dincă Gheorghe pentru 30 de zile.
Sâmbată, 27 iulie 2019, Consiliul Superior al Magistraturii a dat publicităţii următorul comunicat:
”Față de informațiile semnalate de mass-media cu privire la cauza penală privind decesul unei tinere din județul Olt, Președintele Consiliului Superior al Magistraturii solicită Inspecției Judiciare și Secției pentru Investigarea Infracțiunilor din Justiție efectuarea tuturor verificărilor necesare cu privire la împrejurările și modalitatea în care procurorul din cadrul Parchetului de pe lângă Judecătoria Caracal a exercitat supravegherea activității de cercetare penală în cauză și a coordonat activitatea de efectuare a percheziției domiciliare, precum și cu privire la modul de soluționare a cererilor înregistrate pe rolul Judecătoriei Caracal în această cauză.
Președintele Consiliului Superior al Magistraturii solicită efectuarea cu celeritate a tuturor verificărilor prevăzute de lege pentru clarificarea în cel mai scurt timp a împrejurărilor de fapt și de drept incidente în cauză.”
Sâmbată, 27 iulie 2019, Asociația Mișcarea Procurorilor pentru Apărarea Statutului Procurorilor a dat publicității următoatea scrisoare deschisă, postată pe Facebook:
”SCRISOARE DESCHISA AMASP
Joi, ora 19,58- 21,00 – se efectuează cele 3 percheziții fără a fi identificată victima sau alte probe
Vineri, ora 03,05 – sunt luate mandatele de percheziție de la instanță
Sâmbată, 27 iulie 2019, Viorica Dăncilă, Prim-ministru, a declarat, potrivit unui comunicat:
”Bună ziua! În aceste zile, un suflet tânăr care putea a fi salvat a plecat dintre noi. Suntem cu toții plini de durere și revoltă, de tristețe și frustrare, pentru că așa ceva s-a putut întâmpla. Am luat câteva decizii necesare în calitate de prim-ministru, dar este nevoie de mai mult.
Cer să se prezinte în fața CSAT un raport minut cu minut, de la momentul primului apel /…/ la ora 11:05, raport care să conțină, repet, minut cu minut și decizie cu decizie, cum a acționat fiecare pe baza competențelor lor. Aștept același lucru din partea tuturor instituțiilor și entităților implicate în acest proces: președintele României, Klaus Iohannis, STS, procurorul general.
Ca om, ca mamă, sunt alături de rudele aflate în suferință și voi face tot ce îmi stă în putință pentru a le sprijini. Le transmit condoleanțe și toată compasiunea mea. Pentru măsurile care se impun îi asigur că nimeni nu va scăpa nepedepsit. Vă mulțumesc.”
Sâmbătă, 27 iulie 2019, DIICOT a dat publicității următorul comunicat:
Sâmbătă, 27 iulie 2019, Ministerul Public a dat publicității următorul comunicat:
Vineri, 26 iulie 2019, Ministerul Justiției a dat publicității următoarea informare de presă:
”Este o zi tristă pentru noi, am luat la cunoștință din mass media despre această situație halucinantă generată de lipsă de profesionalism, necorelare a activităților sau fugă de răspundere, rezultatul fiind catastrofal, respectiv pierderea unei vieți omenești. Cuvintele sunt insuficiente pentru a exprima mâhnirea și regretul față de această crimă oribilă. Ministrul Justiției prezintă sincere condoleanțe familiei care se află acum într-un moment de grea încercare și asigură atât familia, cât și opinia publică, de faptul că va face tot ceea ce ține de competența sa legală.
Ministrul justiției a solicitat celeritate și fermitate în efectuarea verificărilor dispuse în acest caz.”
Vineri, 26 iulie 2019, Guvernul României a dat publicității următorul comunicat:
La solicitarea premierului Viorica Dăncilă, ministrul afacerilor interne, Nicolae Moga, va coordona direct, la fața locului, ancheta care să clarifice de urgență modul în care autoritățile au intervenit în cazul cutremurător din județul Olt.
De asemenea, prim-ministrul României a cerut ministrului afacerilor interne să aloce toate resursele necesare din partea Poliției Române pentru urgentarea anchetei.
“Este o dramă cumplită. Fac un apel ferm către toate instituțiile implicate să analizeze și să impună sancțiuni severe, dar și să corecteze eventuale vulnerabilități și vicii de procedură, pentru ca astfel de tragedii să nu se mai întâmple. Sunt alături de rudele aflate în suferință.”, a afirmat premierul.
De asemenea, Viorica Dăncilă a solicitat președintelui o analiză riguroasă a responsabilităților STS în acest caz, în cadrul ședinței CSAT de marți, 30 iulie.
Vineri, 26 iulie 2019, Klaus Iohannis, Președintele României, a avut, în cursul acestei zile, o serie de discuții telefonice cu ministrul de Interne Nicolae Moga, precum și cu directorul STS Ionel Sorinel Vasilca în legătură cu tragedia de la Caracal, potrivit unui comunicat.
Vineri, 26 iulie 2019, Bogdan Dimitrie Licu, Procurorul general al Parchetului de pe lângă Înalta Curte de Casație și Justiție, a declarat la DigiTV: ”A trecut o perioadă lungă, câteva ore, din momentul în care a fost identificată locația în care se afla asasinul până în momentul în care s-a efectuat percheziția. Constituția României permite ca atunci când viața unei persoane este pusă în pericol să se poată interveni de către organele statului fără autorizația judecătorului. Aici trebuie să vedem ce s-a întâmplat.”
Vineri, 26 iulie 2019, Serviciul de Telecomunicații Speciale a dat publicității următoarea declarație de presă:
Vineri, 26 iulie 2019, Serviciul de Telecomunicații Speciale a dat publicității următoarea precizare de presă:
Vineri, 26 iulie 2019, Serviciul de Telecomunicații Speciale a dat publicității următoarea precizare:
– 11:06:55: dispecerul Poliției a preluat cazul de la operatorul 112, apelanta nemaifiind în convorbire
– 11:07:53: dispecerul Poliției a preluat apelul, fiind în legătură directă cu apelanta
– 11:12:51: dispecerul Poliției a preluat apelul, fiind în legătură directă cu apelanta
Vineri, 26 iulie 2019, PÎCCJ a dat publicității următorul comunicat:
Secția pentru investigarea infracțiunilor din justiție s-a sesizat din oficiu cu privire la împrejurările și condițiile în care organele de urmărire penală au acționat/nu au acționat în noaptea de 25/26 iulie 2019 în contextul cercetărilor care s-au derulat în cauza privind dispariția a doua persoane de sex feminin din județul Olt.
Vineri, 26 iulie 2019, Bogdan Dimitrie Licu, Procurorul general al Parchetului de pe lângă Înalta Curte de Casație și Justiție, a dispus în cursul acestei zile, efectuarea de verificări la Parchetul de pe lângă Judecătoria Caracal privind modul în care s-a realizat supravegherea activității de cercetare penală în cauza privind decesul unei tinere din județul Olt, potrivit unui comunicat.
Controlul va fi efectuat de către procurori din cadrul Serviciului de Îndrumare și Control.
Nota JURIDICE.ro: O adolescentă de 15 ani, Alexandra Măceşeanu, elevă în clasa a X-a la Liceul Mihai Viteazu din Caracal, a fost răpită miercuri, 24 iulie 2019.
Gheorghe Dincă (66 de ani), mecanic auto și taximetrist de ocazie, a fost reținut pentru 24 de ore vineri spre sâmbătă noaptea, sub aspectul săvârșirii în concurs, a infracțiunilor de trafic de minori și viol.
Aflaţi mai mult despre Alexandra din Caracal, Alexandra Măceşeanu, avocat, Bogdan Alexandru, Bogdan Dimitrie Licu, Bogdan-Ciprian Pîrlog, Consiliul National al Audiovizualului, Directia de Investigare a Infractiunilor de Criminalitate Organizata si Terorism, directorul STS, Gheorghe Dincă, Giorgiana Hosu, Ionel-Sorinel Vasilca, Ionuț Marcu, Ministerul Justitiei, Nicolae Moga, PICCJ, Sorin Marian Lia, trafic de minori, viol

References: CSM 
 CSM 
 CSM 
 CSM 
 CSM 
 CSM 
 articolul 300
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM